laion/Wikipedia-Exotic huggingface dataset:
אניירין יוז

אניירין יוז (באנגלית: Aneirin Hughes; נולד ב-8 במאי 1958) הוא שחקן וזמר ולשי. הוא ידוע מהופעתו בתפקיד רב-פקד בריאן פרוסר בסדרת הדרמה המשטרתית "הינטרלנד" של ערוץ BBC4. ב-1997 זכה בפרס באפט"א ויילס לשחקן הטוב ביותר על הופעתו בסרט בשפה הוולשית "Cameleon". יוז נולד באבריסווית'. הוא למד מוזיקה באוניברסיטת קולג' ויילס אצל פרופסור איאן פארוט, ושירה יחד עם הסופרן הייזל הולט. בהיותו סטודנט הוא ניצח על המקהלה הקאמרית של האוניברסיטה The Elizabethan Madrigal Singers. בהמשך למד יוז באקדמיה המלכותית הסקוטית למוזיקה ודרמה. ב-1994 החל יוז את קריירת המשחק בהופעתו באופרת הסבון "Pobol y Cwm" של BBC ויילס. הוא המשיך להופיע בתוכניות הטלוויזיה "Blood on the Dole", "חדר מיון", "Family Affairs" בתפקיד מפקח בילוש פטריק גרנהם, "ספוקס", המיני-סדרה "Take Me" עם רובסון גרין, ובתפקיד אנדי ג'ונס באופרת הסבון "איסטאנדרס". ב-1997 זכה יוז בפרס "באפט"א ויילס" על הופעתו בתפקיד דלם בסרט בשפה הוולשית "Cameleon". הוא גילם את ניל הוטון בסדרה "השופט ג'ון דיד", ובתפקיד גרהם בראנה בסדרה "דרקולה הצעיר". בסרט הטלוויזיה "Harper and Isles" שיחק יוז יחד עם הוול בנט. ב-1998 הופיע בסרט "על כנפי האושר" לצדו של קנת בראנה. ב-2011 שיחק יוז בסדרה הרפואית "הולבי סיטי" בתפקיד סר פרייזר אנדרסון. ב-2012 חזר להופיע ברשת BBC ויילס בתפקיד מורגן תומאס באופרת הסבון "Pobol y Cwm". עוד ב-2012 גילם את דמותו של הפוליטיקאי הוולשי גינפור אוואנס בדוקו-דרמה של ערוץ S4C בשם "Gwynfor Evans: Y Penderfyniad?". ב-2013 הופיע יוז בסרט "Y Syrcas" (באנגלית: "The Circus"), והחל לשחק בתפקיד קבוע בסדרה הבלשית "הינטרלנד". במאי 2014 הופיע בתפקיד אורגן מורגן בהפקה של ה-BBC ל"תחת חורש חלב" מאת דילן תומאס לצדם של טום ג'ונס וקתרין ג'נקינס. ב-2017 שיחק בתפקיד טום האוולס בסדרה הוולשית "בוקר אחד". ב-2018 הופיע בתפקיד ביל תורנהיל באופרת הסבון "קורוניישן סטריט". מדיה וקבצים בנושא אניירין יוז בוויקישיתוף אניירין יוז, במסד הנתונים הקולנועיים IMDb (באנגלית) אניירין יוז, באתר AllMovie (באנגלית) אניירין יוז, במסד הנתונים הקולנועיים KinoPoisk (ברוסית) Hughes on the Internet Movie Database "Internet Movie Database". אורכב מ-המקור ב-4 במרץ 2016. נבדק ב-28 ביוני 2018. {{cite web}}: (עזרה) "BAFTA Cymru 1998". אורכב מ-המקור ב-28 בספטמבר 2007. נבדק ב-26 במאי 2007. {{cite web}}: (עזרה) Portraying Gwynfor Evans on the small screen proved to be an ‘exciting challenge’ for Aneirin Hughes, WalesOnline, 3 November 2012; Adalwyd 23 December 2015 Under Milk Wood on the BBC One website – 5 May 2014
USA-260

USA-260, הידוע גם בשם GPS IIF-9, GPS SVN-71 ו- NAVSTAR 73, הוא מערכת ניווט לוויינית אמריקנית. הוא היה ה-9 מתוך 12 לווייני IIF שהושקו. הלווין נבנה על ידי בואינג והושק על ידי United Launch Alliance, USA-260. הוא הושק בשעה 18:36 UTC ב -25 במרץ 2015, על גבי רקטת דלתא 4, בטיסה מספר D370, שטסה בתצורה בינונית + (4,2). השיגור התרחש ממתחם שיגור החלל 37B בנמל החלל קייפ קנוורל. ב-25 במרץ 2015, USA-260 הייתה במסלול עם אפסיד של 20,445 קילומטרים (12,704 מיל), זמן הקפה של 729.14 דקות, ו-55.00 מעלות נטייה לקו המשווה. אורך חיי הלוויין הוא 15 שנה ומסתו היא 1,630 קילוגרם (3,590 ליברות). הוא נמצא כעת בשירות לאחר הזמנתו ב-20 באפריל 2015. Krebs, Gunter. "GPS-2F (Navstar-2F)". Gunter's Space Page. נבדק ב-26 במרץ 2015. {{cite web}}: (עזרה) McDowell, Jonathan. "Launch Log". Jonathan's Space Page. נבדק ב-26 במרץ 2015. {{cite web}}: (עזרה) McDowell, Jonathan. "Satellite Catalog". Jonathan's Space Page. נבדק ב-26 במרץ 2015. {{cite web}}: (עזרה) Krebs, Gunter. "GPS-2F (Navstar-2F)". Gunter's Space Page. נבדק ב-26 במרץ 2015. {{cite web}}: (עזרה) "NOTICE ADVISORY TO NAVSTAR USERS (NANU) 2015028". United States Coast Guard. נבדק ב-31 באוקטובר 2015. {{cite web}}: (עזרה)
מתילדה מאי

מתילדה מאי (בצרפתית: Mathilda May; נולדה ב-8 בפברואר 1965) היא שחקנית צרפתייה ממוצא יהודי. קארין חיים (Karin Haïm) נולדה בפריז שבצרפת, אמה היא רקדנית שוודית מרקע נוצרי, ואביה מחזאי יהודי-ספרדי ממוצא יווני וטורקי. בגיל שמונה החליטה שהיא מעוניינת לשנות את שמה למתילדה. ב-1989 קיבלה את פרס רומי שניידר המוענק לשחקניות מתחילות בתעשיית הקולנוע הצרפתי. ב-1988 שיחקה את אהובתו של איב מונטאן בסרט עליו. היא גילמה את איזבל אברהרט בסרט ביוגרפי אודותיה. ב-1992 שיחקה בסרט הפשע "Toutes peines confondues", ב-1994 הופיע בתפקיד עצמה בסרט הקומדיה "Grosse Fatigue" שהוצג בפסטיבל קאן. ב-1996 שיחקה בסרט הדרמה ההיסטורית האיטלקי "Celluloide". היא דיבבה את פוקהונטס בדיבוב לצרפתית של הסרט "פוקהונטס" מבית היוצר של דיסני. ב-1997 גילמה חברה בארגון אט"א בסרט האמריקאי "The Jackal" לצד ריצ'רד גיר וברוס וויליס. ב-2007 שיחקה בסרטו של קלוד שברול "La Fille coupée en deux". ב-1992 הוציאה אלבום מוזיקלי הנקרא "Joy of Love". היא נישאה שלוש פעמים. בעלה השני הוא השחקן הצרפתי-מרוקאי, ז'ראר דרמון(אנ'), ועמו הביאה בת ובן משותפים. מדיה וקבצים בנושא מתילדה מאי בוויקישיתוף מתילדה מאי, ברשת החברתית אקס (טוויטר) מתילדה מאי, במסד הנתונים הקולנועיים IMDb (באנגלית) מתילדה מאי, באתר AllMovie (באנגלית) מתילדה מאי, במסד הנתונים הקולנועיים KinoPoisk (ברוסית) מתילדה מאי, באתר MusicBrainz (באנגלית) מתילדה מאי, באתר Discogs (באנגלית)
צלף: מורשת

צלף: מורשת (באנגלית: Sniper: Legacy) הוא סרט פעולה אמריקאי משנת 2014, בבימויו של דון מייקל פול. לאחר חיסול מנהיגים צבאיים, ברנדון בקט (צ'אד מייקל קולינס) מקבל הודעה כי אביו, תומאס בקט, היה בין הנפגעים. ברנדון מנסה להתחקות אחר דייוויד סימפסון, המתנקש, אשר שירת כצלף יחידת הריינג'רס ה-75, אך הוא מגלה שהוא עצמו משמש כפיתיון. טום ברנג'ר – סרג'נט טום בקט צ'אד מייקל קולינס – סרג'נט ברנדון בקט דאג אלן – דייוויד סימפסון מרסדס מייסון – קורפורל סנעא מאליכ מארק לואיס ג'ונס – שופ נסטור סרנו – סטפן דניס הייסברט – קולונל דומיניק מפהם – מייג'ור גאי בידוול אלכס רו – ריז יאנה מרינובה – קריין "צלף: מורשת", במסד הנתונים הקולנועיים IMDb (באנגלית) "צלף: מורשת", באתר נטפליקס "צלף: מורשת", באתר AllMovie (באנגלית) "צלף: מורשת", באתר Rotten Tomatoes (באנגלית) "צלף: מורשת", במסד הנתונים הקולנועיים KinoPoisk (ברוסית)
מפרץ טורוני

מפרץ טורוני המכונה גם מפרץ קסנדרה (ביוונית: Τορωναίος κόλπος) הוא מפרץ בים האגאי הממוקם במים הטריטוריאליים של יוון. הוא שוכן בין חצי האי קסנדרה ממערב לסיתוניה ממזרח. על פי הרודוטוס, המפרץ היה ידוע היסטורית בדגיו. נמל טורון, העיר היחידה על המפרץ, נודע כנמל "החירש" בשל השקט והרוגע של המפרץ. מדיה וקבצים בנושא מפרץ טורוני בוויקישיתוף Mavor, William (1804). "Universal History, Ancient and Modern; from the Earliest Records of Time to the General Peace of 1801". Stansbury and Gird. p. xxviii. R.H. Mather (1872). Selections from Herodotus and Thucydides. p. 104.
יחסי אוסטרליה–ליטא

יחסי אוסטרליה–ליטא הם יחסי החוץ בין אוסטרליה לליטא. אוסטרליה הכירה בהחזרת העצמאות של ליטא ב-27 באוגוסט 1991. בשנת 2021 פתחה ליטא שגרירות בקנברה. בין השנים 2015 ל-2019 סחר סחורות ושירותים כולל בין אוסטרליה לליטא חווה צמיחה ניכרת של 17.5 אחוזים לשנה. בשנת 2019 הוערך סחר המוצרים והשירותים הדו-צדדי באוסטרליה עם ליטא ב-145 מיליון דולר. סך יבוא הסחורה מליטא הוערך ב-103 מיליון דולר, בהשוואה לייצוא הסחורה האוסטרלי לליטא בסך 7 מיליון דולר. בשנת 2019, יבוא הסחורות מליטא כלל בעיקר רהיטים, מזרנים וכריות; עץ; ודשנים. יצוא הסחורות של אוסטרליה כלל בעיקר מזון לבעלי חיים; חלקי רכב ואביזרים; וציוד וחלקים לטיפול מכני. אוסטרליה מיוצגת בליטא באמצעות שגרירותה בוורשה, פולין, ובנוסף היא מחזיקה קונסוליית כבוד בווילנה. ליטא מחזיקה באוסטרליה שגרירות בקנברה וקונסוליות כבוד באדלייד, מלבורן וסידני. מדיה וקבצים בנושא יחסי אוסטרליה–ליטא בוויקישיתוף יחסי אוסטרליה–ליטא, באתר משרד החוץ האוסטרלי יחסי אוסטרליה–ליטא, באתר משרד החוץ האוסטרלי
זמן דמשק (סרט)

זמן דמשק (בפרסית: به وقت شام) הוא סרט דרמה איראני משנת 2018 מאת איברהים חטמיקיה, במאי איראני. הסרט עוסק בטייס איראני ובנו הטייס שמטוסם נתפס על ידי כוחות דאעש בסוריה כשהוא נושא מטען של ציוד סיוע הומניטרי לאנשים באזור מלחמה. האדי חג'אזיפר, באבק חמידיאן ומספר שחקנים סורים, עיראקיים ולבנוניים מככבים בסרט. עלי ובנו יונס הם טייסים המנסים לחלץ אזרחים שנצורים והותקפו על ידי כוחות דאעש במזרח סוריה. הטייסים באו לעזור לתושבי העיר לברוח במטוס מטען ישן מתוצרת איליושין. באבק חמידיאן האדי חג'אזיפר חאלד אל סייד פייר דגהר ללה מרזבן לאט אל מופטי מדיה וקבצים בנושא זמן דמשק בוויקישיתוף "זמן דמשק", במסד הנתונים הקולנועיים IMDb (באנגלית) "זמן דמשק", במסד הנתונים הקולנועיים KinoPoisk (ברוסית) זמן דמשק בפסטיבל הבינלאומי לקולנוע פנטסטי סרט על המעורבות בסוריה כובש את איראן, באתר ynet, 16 במאי 2018 "Iran's Syria war blockbuster: cinema in the service of politics". The Christian Science Monitor. 15 בינואר 2019. {{cite web}}: (עזרה) Golshiri, Ghazal (30 באפריל 2018). "Un blockbuster iranien au service de la République islamique". Le Monde (בצרפתית). {{cite web}}: (עזרה) "Zarif impressed with "At Damascus Time"". Tehran Times. 9 בפברואר 2018. נבדק ב-12 בפברואר 2018. {{cite news}}: (עזרה) ""At Damascus Time" star Hejazifar dissatisfied with his performance". Iranian News Daily. נבדק ב-12 בפברואר 2018. {{cite news}}: (עזרה) "'Damascus Time' fills Zarif's eyes with tears". Mehr News Agency (באנגלית). 9 בפברואר 2018. נבדק ב-12 בפברואר 2018. {{cite news}}: (עזרה)
בסוריה

בסוריה (Insyriated) הוא שמו של סרט דרמה בלגי משנת 2017 בבימויו של פיליפ ואן ליאו. הוא הוקרן במדור פנורמה בפסטיבל הסרטים הבינלאומי בברלין ה-67, שם זכה בפרס הקהל. בטקס פרסי המגריט השמיני זכה הסרט בכל ששת הפרסים שהיה מועמד להם ובכך השתווה בשיא הזכיות בפרסי המגריט לסרט "מר אף אחד", כולל הסרט הטוב ביותר והבמאי הטוב ביותר לואן ליאו. היאם עבאס – אום יאזן דיאמנד בו עבוד – חלימה ג'ולייט נאוויס – דלהאני מוחסן עבאס – אבו מונצר "בסוריה", במסד הנתונים הקולנועיים IMDb (באנגלית) "בסוריה", באתר Rotten Tomatoes (באנגלית) "בסוריה", במסד הנתונים הקולנועיים KinoPoisk (ברוסית) Romney, Jonathan (12 בפברואר 2017). "'Insyriated': Berlin Review". Screen Daily. Screen International. נבדק ב-12 בפברואר 2017. {{cite web}}: (עזרה) Press Office (25 בינואר 2017). "Panorama 2017 Programme Complete: Powerful European Auteur Cinema / Three Surprising Indie Gems from China and Hong Kong / Brazil Well-Represented with Five Films". Berlinale. אורכב מ-המקור ב-30 בינואר 2017. נבדק ב-26 בינואר 2017. {{cite web}}: (עזרה) Press Office (18 בפברואר 2017). "The Panorama Audience Awards Go to Insyriated and I Am Not Your Negro". Berlinale. אורכב מ-המקור ב-18 בפברואר 2017. נבדק ב-18 בפברואר 2017. {{cite web}}: (עזרה) Belga (3 בפברואר 2018). "Cérémonie des Magritte: Carton plein pour "Insyriated", élu meilleur film, qui remporte 6 distinctions". La Libre Belgique (בצרפתית). נבדק ב-4 בפברואר 2018. {{cite news}}: (עזרה)
סוגז

חברת הביטוח "סוגז" היא חברת ביטוח רוסית גדולה, המסווגת כחברה אסטרטגית, המובילה קבוצת הביטוח באותו השם סוגז. מבחינת הסכום הכולל של דמי הביטוח שהתקבלו בשנת 2019, היא תפסה את המקום הראשון, בשנים 2011–2018 היא תפסה את המקום השני ברוסיה. מטה החברה ממוקם במוסקבה. החברה הוקמה בשנת 1993 כחברת בת של מונופול הגז הרוסי גזפרום. יו"ר הדירקטוריון – אלכסיי מילר, יו"ר הוועד המנהל של גזפרום. הדירקטוריון כולל את סדיגוב פאמיל (סגן יו"ר מועצת המנהלים של גזפרום), יורי סולוביוב (סגן נשיא סוגז ויו"ר מועצת המנהלים של VTB), דמיטרי לבדב (יו"ר הדירקטוריון של בנק רוסיה), אלכסנדר סובול (סגן יו"ר מועצת המנהלים של Gazprombank) ואנטון אוסטינוב (יו"ר מועצת המנהלים של סוגז). על פי הנתונים של החברה בינואר 2020, בעלי המניות שלה היו: Aquilla (הבעלים: יורי קובאלצ'וק, טטיאנה קובאלצ'וק, דמיטרי מנסורוב, אלכסנדר גרמנוב ומיכאיל דדוב) – 32.30% SG-invest (אנטון אוסטינוב, אנדריי בוטישב, ולדימיר נוסוב, אנדריי פדורנקו) – 16.54% גזפרום קפיטל (הסוכנות הפדרלית לניהול נכסים) – 16.22% חברת "אקצנט" (מיכאיל שלומוב) – 12.47% חברת "Kordeks" (‏בנק VTB‏) – 10% חברת "אורביטה אקספרס" (בעלים: דמיטרי בייקובסקי ואלכסיי בליאבסקי) – 5% גזפרום – 3.77% ספקטר (אנדריי פנקוב) – 2.5% גזפרום אקספורט (הסוכנות הפדרלית לניהול נכסים) – 1.2% יו"ר הדירקטוריון - אנטון אוסטינוב. הוועדה במעמד של סגנים כוללת גם את מיכאיל אילין, ולדימיר נוסוב, דמיטרי מאלישב ומיכאיל פוטין. קבוצת הביטוח סוגז כוללת חברות ביטוח ושירותים: Sogaz (חברת ביטוח אוניברסלית); חברת Sogaz-life (ביטוח חיים); חברת Sogaz-Med (לשעבר חברת Gazprommedstrakh, ביטוח רפואי חובה); SK Transneft; SOVAG (חברת ביטוח בגרמניה); SOGAZ ado נובי סאד (חברת ביטוח בסרביה); חברת Sogaz-Medservice (ארגון שירותים רפואיים); חברת MMC Sogaz (המרכז הרפואי הבינלאומי); חברת SOT-TRANS; ZHASO; חברת IC VTB ביטוח. מדיה וקבצים בנושא סוגז בוויקישיתוף אתר האינטרנט הרשמי של סוגז (ברוסית) מידע על החברה בפורטל "ביטוח היום" ניקולאי גלושין: אתגרים אסטרטגיים של ביטוח רוסי מודרני "На долю группы федеральных страховщиков под спецнадзором приходится свыше 75% от общероссийских сборов". «Финамаркет». 2014-01-21. נבדק ב-2014-01-28. "СОГАЗ (Страховое общество газовой промышленности). Изменение места компании в ренкинге по собранным премиям". Страхование сегодня. נבדק ב-2017-07-05. "Крупнейшие страховые компании". Страхование сегодня. נבדק ב-2017-07-05. Изменения к уставу АО «Согаз» от 31.12.2019 "Информация об органах управления". www.sogaz.ru. נבדק ב-2019-11-13. "Список акционеров АО "СОГАЗ" и лиц, под контролем и значительным влиянием которых находится АО "СОГАЗ"" (PDF). "Выходец из спецназа ФСБ оказался владельцем 5% акций «Согаза» на $440 млн". The Bell. 2020-01-31. Двоюродный племянник Президента России В. В. Путина "Участники группы "СОГАЗ"". www.sogaz.ru. נבדק ב-2017-07-05. "Реестр страховых организаций – страховщики, перестраховщики, брокеры | СТРАХОВАНИЕ СЕГОДНЯ". Страхование сегодня. נבדק ב-2017-07-05.
היו זמנים במדבר (סרט)

היו זמנים במדבר (ברוסית: Однажды в пустыне) הוא סרט דרמה ומלחמה רוסי בבימויו של אנדריי קראבצ'וק, שיציאתו לאקרנים מתוכננת לשנת 2022. הסרט הופק בתמיכת משרד ההגנה של רוסיה וקרן הקולנוע הרוסי. הסרט מגולל את סיפורם של שני חיילי צבא רוסיה בזמן שהשניים מנטרלים פצצות בעיר תדמור, רגע לפני הגעת תזמורת רוסית להופיע בפני קהל מקומי, לציון שחרור העיר מידי דאעש. אלכסנדר רובאק – מנטרל פצצות בצבא רוסיה שזהו שנתו האחרונה בשירות פאבל צ'ינאריוב – מגויס טרי באוגוסט 2020 החלו צילומי סרט המלחמה אודות המבצע של הכוחות למבצעים מיוחדים לכיבוש תדמור מידי המדינה האסלאמית בבימויו של קראבצ'וק. צילומי הסרט נערכו בחצי האי קרים והושלמו בנובמבר אותה שנה, כאשר חלק מהצילומים נעשו על ידי מפיקי קולנוע סורים שצילמו סצנות חוץ בתדמור עצמה עבור המפיקים. "היו זמנים במדבר", במסד הנתונים הקולנועיים IMDb (באנגלית) "היו זמנים במדבר", במסד הנתונים הקולנועיים KinoPoisk (ברוסית) "היו זמנים במדבר", במסד הנתונים הקולנועיים Kinopoisk.ru קדימון הסרט (ברוסית) Съемки фильма "Пальмира" Андрея Кравчука планируется завершить в ноябре ערך זה הוא קצרמר בנושא סרטים רוסיים. אתם מוזמנים לתרום לוויקיפדיה ולהרחיב אותו.
יחסי גבון–גרמניה

יחסי גבון–גרמניה הם היחסים הדיפלומטיים שבין הרפובליקה הגבונית לבין הרפובליקה הפדרלית של גרמניה. היחסים בין המדינות הם ידידותיים ונקיים ממתחים, אך עדיין יש להם פוטנציאל להתפתחות, במיוחד בתחום הכלכלי והסביבתי. בשל עושר המשאבים הטבעיים שלה, גבון מסווגת כמדינה עם הכנסה בינונית, ולכן כבר לא נהנית משיתוף פעולה פיתוח דו-צדדי גרמני. שתי המדינות נהנות משיתוף פעולה טוב בארגונים בינלאומיים. לדוגמה, גרמניה וגבון הציעו בעצרת הכללית של האו"ם החלטת הצעה מוצלחת ביותר על המאבק נגד הציד במרכז אפריקה ועל הסחר הבלתי חוקי בבעלי חיים בשנת 2015. בשנת 2017, הנשיא עלי בונגו אונדימבה פגש את נשיא גרמניה פרנק ולטר שטיינמאייר בבון במהלך ועידת האקלים של האו"ם (COP23). שיתוף פעולה במדע ובמחקר הוא עמוד התווך של היחסים הדו צדדיים. מכון המחקר הגבוני CERMEL, הנמצא בניהול גרמני ובמימון גרמניה, מבצע עבודות מחקר חלוציות מוכרות בינלאומיות בנושא חיסונים כנגד מחלות טרופיות כמו מלריה, אבולה ושחפת. יחסי התרבות הדו-צדדיים מפותחים, אף על פי שלא קיים מכון גתה בליברוויל. קידום השפה הגרמנית הוא בראש סדר העדיפויות, וכ-5,000 אנשים לומדים גרמנית ב-27 בתי ספר. בשנת 2010 הוקמה מחלקה גרמנית באוניברסיטת עומר בונגו בליברוויל. כעת לומדים יותר מ-100 סטודנטים לחוג באוניברסיטה הממלכתית. בנוסף, קיימות שתי שותפויות להשכלה גבוהה והחלפה אינטנסיבית של סטודנטים ומדענים. מאז 1982 העניקה ממשלת גבון מלגות המאפשרות לסטודנטים ללמוד בגרמניה, שם הם עוסקים בעיקר בתחומים מדעיים. ישנם כ-200 צעירים גבונים הלומדים בגרמניה. מדיה וקבצים בנושא יחסי גבון–גרמניה בוויקישיתוף יחסי גבון–גרמניה, באתר משרד החוץ הגרמני יחסי גבון–גרמניה, באתר משרד החוץ הגרמני
העיקום הגדול

העיקום הגדול או הביג בנד (באנגלית: The Big Bend) הוא גורד שחקים רעיוני בתכנון, שמיועד להיבנות בקצה רחוב 57, בשורת המיליארדרים שבמרכז מנהטן, ניו יורק. גורד השחקים, שתוכנן על ידי חברת האדריכלות הניו יורקית "Oiio Studio", תואר כבניין הארוך בעולם. באם יבנה, יתנשא לגובה של 610 מטרים, מה שיהפוך אותו לבניין הגבוה ביותר בחצי הכדור המערבי, גבוה יותר ממגדל החירות. ערך זה הוא קצרמר בנושא מבנים. אתם מוזמנים לתרום לוויקיפדיה ולהרחיב אותו.
מודעה

מודעה היא מסר כתוב המוצג במקום ציבורי, לשם העברת מידע לציבור. אמצעים מקובלים לפרסום מודעה הם: לוח מודעות, המשמש אך ורק לפרסום מודעות. עיתון, שחלק ניכר ממנו מוקדש למודעות, ועליהן עיקר פרנסתו. אתר אינטרנט, שבדומה לעיתון, הכנסתו מבוססת על מודעות. מודעות משמשות למגוון מטרות, שהעיקריות שבהן: מטרה עיקרית של מודעות היא שיווק ומכירה. בעיצובן של מודעות כאלה עוסקים משרדי פרסום. מודעת דרושים משמשת לאיתור עובדים לשם איוש משרה פנויה. מודעת אבל משמשת להודעה על פטירתו של אדם או להודעה על עריכת אזכרה לנפטר. מודעות הנדרשות על פי חוק, כגון מודעות לפי חוקי התכנון והבנייה. מודעות בעיתונים הן משני סוגים: מודעת שטח: מודעה שמחירה נקבע לפי שטחה בעיתון. מודעת מילים או מודעת לוח: מודעה הכוללת מילים בלבד, ומחירה נקבע לפי מספר המילים שבה. מודעות אלה משמשות ביסודן לעסקות בין אנשים פרטיים, כגון מכירת דירה או מכירת מכונית, חיפוש בן זוג וכדומה. לעיתים מפרסמים גם גורמים עסקיים מודעות בתחומים אלה. גם מודעות דרושים מתפרסמות לעיתים כמודעות לוח. בעיתונים הפועלים למטרת רווח, יכולת גיוס המודעות מכתיבה במידה רבה את גודל העיתון, הנקבע מתוך כוונה לשמור על יחס קבוע בין שטח המודעות לשטח המאמרים. עקב כך, לקראת חגים, כאשר גדל מספר של המודעות המציעות מוצרים ושירותים לחג, גדל גם מספר המאמרים. נכון לשנת 2017, בישראל פרסום מודעות בעיתונים הוא דבר מאוד שכיח. חברות גדולות מפרסמות מודעות בעיתונות המודפסת (פרינט) בסגנונות שונים: מודעות צבע, פרסום, דרושים, מודעות בגדלים שונים, מהדורות סוף שבוע ועוד. הכנסותיהם של אתרי אינטרנט רבים מבוססות על מודעות המתפרסמות באתר. מודעות אלה הן מסוגים אחדים: באנר: רצועה אנכית או אופקית, התופסת חלק קטן משטח המסך. פופ אפ (בעברית: חַלּוֹן צָץ או חַלּוֹן קוֹפֵץ): חלון דפדפן המוקדש כולו למודעה, ונפתח בנוסף לדף שאליו התכוון הגולש להגיע. מודעת מילים: מודעה קטנה, המורכבת ממילים בלבד. מודעות מסוג זה זוכות להצלחה רבה באתריה של חברת גוגל. הפצת מודעות בדואר אלקטרוני, הנעשית ללא הסכמה מראש של מקבל המודעה, קרויה דואר זבל אלקטרוני, והיא נחשבת להטרדה של המקבל. פותחו אמצעים טכניים לחסימתן של מודעות כאלה, ובמדינות שונות, ובהן ישראל, אסורה הפצתן. מדיה וקבצים בנושא מודעה בוויקישיתוף אוסף כרזות, מודעות ופשקווילים באתר הספרייה הלאומית
יונדאי i20 WRC

יונדאי i20 WRC היא מכונית מרוצי ראלי שנבנתה על ידי יונדאי מוטורספורט, חטיבת הביצועים של יונדאי, להתמודדות באליפות העולם בראלי. המכונית הוצגה לראשונה בתערוכת הרכב של פריז בשנת 2012, כחלק מההכרזה של יונדאי על כוונתה לחזור לאליפות לאחר עשר שנות היעדרות. הופעת הבכורה נערכה בראלי מונטה קרלו, מרוץ הפתיחה של עונת 2014. בשלוש העונות בהן השתתפה באליפות לקחה המכונית חלק ב-39 מרוצים, בהם ניצחה שלוש פעמים. תיירי נויביל היה הנהג הראשון שהוחתם בקבוצה והיחיד מבין ששת הנהגים בקבוצה שלקח חלק בכל המרוצים בעונת הבכורה. לצידו התחרו במכונית השנייה דני סורדו, יוהו האנינן וכריס אטקינסון. במחצית השנייה של העונה צירפה הקבוצה מכונית שלישית בה נהג היידן פאדון. התהפכות קשה במהלך ראלי גרמניה לא מנעה מנויביל לנצח את המרוץ, ניצחון אישי וקבוצתי ראשון בקריירה. אל המקום השני במרוץ הגיע סורדו. נויביל, סורדו ופאדון התחרו בקבוצה בעונתה השנייה, כשגם קווין אברינג, נהג המבחן של הקבוצה לקח חלק במספר מרוצים. בעונת 2016 השיג פאדון ניצחון בראלי ארגנטינה. נויביל הגיע שבע פעמים לפודיום, כולל ניצחון באיטליה, וסיים את העונה במקום השני כסגנו של סבסטיאן אוז'ייה. יונדאי סיימה במקום השני באליפות היצרנים. שינוי התקנות שנכנס לתוקף בעונת 2017 הביא להחלפת המכונית ביונדאי i20 קופה WRC. מדיה וקבצים בנושא יונדאי i20 WRC בוויקישיתוף Hyundai ready to jump back into rallying with i20 WRC, Autoblog, 28 Setember 2012 Hyundai signs Thierry Neuville for World Rally Championship bid, Autoweek, 4 November 2013 Hyundai hands Hayden Paddon WRC lifeline, Speedcafe.com, 27 February 2014 Rally Germany: Thierry Neuville, Hyundai take maiden WRC win, Autosport, 24 August 2014
בית המשפט הגבוה של מחוז קולומביה

בית המשפט הגבוה של מחוז קולומביה (באנגלית: Superior Court of the District of Columbia) הוא בית המשפט של הערכאה הראשונה של מחוז קולומביה - המחוז הפדרלי הכולל את העיר וושינגטון די. סי. בירת ארצות הברית. הוא ממלא עבור למעלה מ-700 אלף תושבי המחוז את התפקיד שממלאים בתי המשפט המדינתיים של ערכאה ראשונה עבור תושבי מדינות ארצות הברית. בית המשפט היחיד של ערכאה ראשונה במחוז בנוסף אליו הוא בית המשפט הפדרלי המחוזי. הקונגרס של ארצות הברית הוא המוסד המוסמך על פי חוקת ארצות הברית לקבוע את סדרי הממשל במחוז קולומביה ולהקים את המוסדות הציבוריים בו, לרבות בתי משפט. סמכות השיפוט של בית המשפט הגבוה חלה על עניינים אזרחיים ופליליים הנובעים מהחוק והמשפט החלים במחוז זה. תוכנם של אלו נקבע על ידי הקונגרס ועל ידי מוסדות השלטון המקומי של המחוז, ככל שהוסמכו לכך על ידי הקונגרס. הקונגרס הקים לראשונה מוסד שיפוטי למחוז קולומביה בשנת 1801. המוסדות השיפוטיים של המחוז עברו גלגולים רבים במהלך השנים ובית המשפט הגבוה לבש את צורתו הנוכחית בשנת 1970. בבית המשפט פועלות מחלקות ייעודיות רבות לדיון בהליכים המובאים לפניו על פי שטחי המשפט השונים. אלו הן מחלקה אזרחית, פלילית, משפחה, אלימות במשפחה, מיסים, ירושה, יישוב סכסוכים. כל הערעורים על פסקי הדין וההחלטות של בית המשפט הגבוה נשמעים בפני בית המשפט לערעורים של מחוז קולומביה. יוצא הדופן היחיד לכך הוא החלטות של שופטי השלום המכהנים בבית המשפט הגבוה (ראו להלן), אשר ערעור עליהם מובא תחילה בפני שופט של בית המשפט הגבוה. בבית המשפט הגבוה מכהנים (נכון ל-2019) 62 שופטים. בבית המשפט מכהנים גם 24 שופטי שלום (Magistrate) וכן שופטים של בית המשפט הגבוה, שפרשו מכהונתם ואושרו לכהן בו כשופטים ותיקים (Senior). מינוי השופטים נעשה על ידי נשיא ארצות הברית באישור הסנאט. מינוי שופט על ידי הנשיא נעשה מבין שלושה מועמדים, הנבחרים על ידי הנציבות למינוי שופטים של מחוז קולומביה (אנ'). השופטים מתמנים לכהונה בת 15 שנים, אשר ניתנת לחידוש. נשיאת בית המשפט הגבוה משנת 2020 היא השופטת אניטה ג'וסי-הרינג (אנ'). מדיה וקבצים בנושא בית המשפט הגבוה של מחוז קולומביה בוויקישיתוף אתר האינטרנט הרשמי של בתי המשפט של מחוז קולומביה בית המשפט הגבוה של מחוז קולומביה, ברשת החברתית אקס (טוויטר) דברי החקיקה החלים במחוז מקובצים בקודקס החקיקה של המחוז (אנ'). אין לטעות בין בית המשפט לערעורים של מחוז קולומביה לבין בית המשפט הפדרלי לערעורים במחוז קולומביה. נכון ל-2019, מרבית השופטים המכהנים בבית המשפט (לא כולל שופטים ותיקים) מונו על ידי הנשיא קלינטון ויורשיו, אך שניים מהם מונו על ידי הנשיא בוש האב.
הר כריסטי (אלברטה)

הר כריסטי (באנגלית: Mount Christie) הוא פסגה בפרק הלאומי ג'ספר, בהרי הרוקי הקנדיים בפרובינציית אלברטה שבקנדה. ההר ממוקם בשטח עמק נהר אתבסקה. גובהה של הפסגה 3,103 מטרים מעל פני הים; הפסגה מתנשאת לגובה של 303 מטרים מעל סביבתה. הר כריסטי ממוקם 1.67 קילומטרים צפונית - צפון-מזרחית מפסגת ברסלז. ניתן לראות את הר כריסטי מהכביש המהיר אייספילדס, כאשר מאתר זה ניתן לראות בצורה מיטבית את שכבות סלעי המשקע המרכיבים את ההר (ראו להלן בפסקת "גאולוגיה"). שמו של ההר ניתן לו על ידי ג'יימס הקטור בשנת 1859. הקטור קרא להר על שמו של ויליאם ג'וזף כריסטי, מגלה ארצות ופוליטיקאי קנדי. כריסטי היה הסוכן הראשי של חברת מפרץ הדסון בשנת 1859 בפורט אדמונטון, בעת שהקטור, וחברי משלחת פאליסר, חרפו שם בחורף 1858–1859. שמו של ההר אומץ רשמית בשנת 1947, על ידי ועדת השמות הגאוגרפיים של קנדה. הטיפוס הראשון לפסגת ההר התרחש בשנת 1930 - על ידי המשלחת שכללה את וו. ר. היינסוורת' (W.R. Hainsworth), ג'יי. פ. להמן (J.F. Lehmann), מ. מ. סטורמיה ( M.M. Strumia), ו-נ. ד. ואף (N.D. Waffl). הר כריסטי מורכב מסלעי משקע שמקורם החל מעידן הפרקמבריון ועד עידן היורה. בתקופות אלה היה האזור בו ממוקמים הרי הרוקי ים רדוד, בהם נוצרו סלעי המשקע. במהלך תקופת האורוגנזה הלרמידית, נדחפו סלעי המשקע מזרחה, אל מעלה לסלעים צעירים יותר. • Dave Birrell, 50 Roadside Panoramas in the Canadian Rockies, P 28 • Brian Patton, Parkways of the Canadian Rockies: A Touring Guide to Banff, Jasper, Kootenay, P 104 • Canadian Board on Geographical Names, Place-names of Alberta, F. A. Acland, printer, 1928, P 34 הר כריסטי באתר ממשלת קנדה הר כריסטי באתר "אנציקלופדיית ההרים הקנדית" הר כריסטי באתר peakfinder הר כריסטי באתר peakbagger מפת אזור הר כריסטי תרשים הנוף הנשקף מהר כריסטי באתר peakvisor מפה טופוגרפית תלת־ממדית של אזור הר כריסטי האתר הרשמי של הפארק הלאומי ג'ספר (באתר הרשמי של הפארקים הלאומיים של ממשלת קנדה) מידע גאוגרפי והיסטורי לפי מקור אחר, גובהו של ההר 3,120 מטרים מעל פני הים מידע גאוגרפי לפי מקור אחר, ההר מתנשא לגובה של 320 מטרים מעל סביבתו ראו בספר Place-names of Alberta, המפורט בפסקת "לקריאה נוספת"